پائیتھن سافٹ ویئر فاؤنڈیشن

پائیتھن سافٹ ویئر فاؤنڈیشن  ایک غیر منافع بخش تنظیم ہے جو پائیتھن پروگرامنگ زبان کے فروغ کے لیے وقف ہے۔ 6 مارچ 2001ء کو اس کی بنیاد رکھی گئی۔ پائیتھن فاؤنڈیشن کا اصل مقصد پائیتھن برادری کا فروغ و ارتقا ہے، نیز وہ پائیتھن برادری کی مختلف و متنوع سرگرمیوں کی بھی ذمہ دار ہے جن میں خصوصاً پائیتھن زبان کا ارتقا، اس کے علمی حقوق کا انتظام، پائی کون جیسی کانفرنسوں کا انعقاد اور سرمایہ اکٹھا کرنا قابل ذکر ہیں۔

سنہ 2005ء میں پائیتھن سافٹ ویئر فاؤنڈیشن کو ٹیکنالوجی کے میدان میں اہم خدمات انجام دینے اور اسے جدید ترین آلات سے لیس کرنے پر کمپیوٹر ورلڈ ہورائزن ایوارڈ سے نوازا گیا۔

 ضابطہ اخلاق 
سنہ 2012ء کے اواخر سے پائیتھن سافٹ ویئر فاؤنڈیشن اس امر کی تجویز دینے لگی کہ پائیتھن کی تمام کانفرنسوں کے ضابطہ اخلاق بنا کر اسے نافذ کیا جائے۔ اسی کے پیش نظر فاؤنڈیشن کے مصارف پر ہونے والی تمام تقریبات کے لیے ضابطہ اخلاق کو لازمی قرار دے دیا گیا ہے۔

 حوالہ جات 

 بیرونی روابط 
 فاؤنڈیشن کی باضابطہ ویب گاہ

زمرہ:پائیتھن (پروگرامنگ زبان)
زمرہ:ریاستہائے متحدہ امریکا میں آزاد سافٹ ویئر منصوبوں کے ادارے
زمرہ:2001ء میں قائم ہونے والی تنظیمیں
زمرہ:غیر منافع بخش تنظیمیں
زمرہ:ریاستہائے متحدہ میں غیر منافع بخش تنظیمیں